cyanic-selkie/wikianc huggingface dataset:
Informationsbyrån
IB vert oppretta
Ein gong i byringa av 1950-åra vart det difor inngått ein avtale mellom Forsvarsstaben, representantar for sosialdemokratane, den dåverande forsvarsministeren Torsten Nilsson og den tidlegare partisekretæren i SAP, Sven Andersson, om at Forsvarsstaben skulle få nytta lokalorganisasjonen til sosialdemokratane til innsamling av informasjon.
I Forsvarsstaben vart det då oppretta eit særskilt byrå for denne saka, som var kalla Informationsbyrån. Byrået hadde Birger Elmér som sjef. Etter IB-affären i 1973 heldt verksemda fram til 1978 men i noko mindre omfang.
IB vert avslørt
I bladet Folket i Bild/Kulturfront 3. mai 1973 avslørte journalistane Jan Guillou og Peter Bratt IB. I bladet kunne dei avsløra at:
Den svenske forsvarsministeren Sven Andersson nekta for at Sverige hadde spionar i utlandet, at IB gjorde innbrot eller dreiv registrering av venstreradikale.
Etter publiseringa av informasjonen vart journalistane som laga saka og fotografen deira sikta for spionasje og seinare dømd til tre års fengsel.
Säkerhetstjänstkommissionen 1999-2002
I 1999 sette Justisdepartementet ned den såkalla Säkerhetstjänstkommissionen, som i tre år greidde ut og undersøkte påstandar om misbruk av dei hemmelege tenestene. I 2002 vart rapportane, åtte i talet og med eit samla sidetal på 3000 sider, publiserte.
A Nice Pair
Omslaget er laga av Hipgnosis, som laga mange andre Pink Floyd-omslag, inkludert The Dark Side of the Moon. Omslaget har eigentleg ei rekkje bilete av potensielle omslag som ikkje var gode nok omslag på eigahand. Kvart omslag er delt inn i ni firkantar, og kvart bilete representerer eit engelsk ordspel (t.d. bilete av ein gaffel på ein veg, «a fork in the road» som tyder vegkryss).
Sidan både The Piper at the Gates of Dawn og A Saucerful of Secrets vert seld separat, er A Nice Pair ei ganske overflødig plate, og det er lenge sidan plateselskapet slutta å trykke plata, og ho har heller aldri offisielt kome ut på CD.
Innhald
Alle songar er av Syd Barrett bortsett frå der det er skrive annleis.
Bondeungdomslag
Bondeungdomslaga (BUL) er ungdomslag i byane. Det fyrste var Bondeungdomslaget i Oslo, skipa i 1899. Føremålet til laga var i byrjinga å arbeide for landsungdom som kom til byane, og å fremje målsak, edruskap og norsk kultur i tydinga folkekultur. Dei siste 50 åra har meir og meir av arbeidet dreidd seg om aktivitetar som folkedans, amatørteater, idrett og song. Den store møteaktiviteten som dominerte laga før er for det meste vekke.
Dei fleste bondeungdomslaga er lokallag i Noregs Ungdomslag (NU). Bondeungdomslaget i Nidaros, Bondeungdomslaget i Stavanger og Bondeungdomslaget i Oslo er i tillegg med i Noregs Mållag (NM). Nokre lag som driv som bondeungdomslaga og er med i både NM og NU kallar seg «ungdomslag» eller «mållag og ungdomslag», det gjeld Bergen Ungdomslag Ervingen, Haugesund Mållag og Ungdomslag, Flekkefjord Mållag og Ungdomslag, Lindesnes Ungdomslag og Austegdelaget (Arendal).
Haruo Hiroyama
Haruo Hiroyama er ein tidlegare japansk fotballspelar.
Fiolinsonatar, KV 6-9 av Mozart
Dei fire første sonatane for klaver og fiolin av Wolfgang Amadeus Mozart, K. 6-9, er av dei tidlegaste verka hans. Dei vart komponerte av ein ung Mozart mellom 1762 og 1764. Dette var første verka til Mozart med fiolin, dei første verka for meir enn eit enkelt instrument, dei første verka i meir enn ein sats og dei første verka hans i sonateform. Før dette hadde alle vekra hans vore korte solostykke for cembalo.
Tettstader i Nord-Trøndelag
Det er 45 tettstader i Nord-Trøndelag fylke. Av dei kallar desse seg by: Kolvereid, Levanger, Namsos, Steinkjer, Stjørdal, og Verdal.
Fiolinsonatar, KV 6-9 av Mozart
Mozart var mellom seks og åtte år då han komponerte desse verka, og mange trur derfor at dei vart skrivne ned for guten av faren hans, Leopold sidan alle desse fire sonatane er bevarte i handskrifta til Leopold.
Tettstader i Nord-Trøndelag
57,7% av dei som bur i Nord-Trøndelag fylke bur i tettstadene, medan landsgjennomsnittet er 78,9%.
Kort gjengjeve er SSB sin definisjon på tettstad ein stad med over 200 busette, der avstanden mellom husa ikkje er meir enn 50 meter. Sjå artikkelen tettstad for nærare informasjon om tettstadsomgrepet.
Fiolinsonatar, KV 6-9 av Mozart
Mozart kan ha vore påverka av den tyske klaverspelaren og komponisten Johann Schobert, som budde og arbeidde i Paris då familien Mozart kom dit i november 1763.
Sonate i C for klaver og fiolin, K. 6
Den nøyaktige datoen og staden for komposisjonen er omstridd. Somme meiner at han vart skriven i Salzburg, heimstaden til guten, i 1762 eller 1763; andre meiner at han vart skriven i Paris i 1763 eller 1764, første gongen Mozart vitja byen. Han vart publisert i Paris i februar 1764, i lag med ein annan fiolinsonate, K. 7, som Mozarts «Opus 1».
Tettstader i Nord-Trøndelag
Tettstadene i Nord-Trøndelag etter kommune
{| class="wikitable"
Flatanger
Lars-Henrik Paarup Michelsen
Lars-Henrik Paarup Michelsen kjem frå Austevoll i Hordaland og var frå 2003 til 2007 leiar for Unge Venstre. Han studerer samanliknande politikk ved Universitetet i Bergen.
Tettstader i Nord-Trøndelag
Tettstadene i Nord-Trøndelag etter kommune
Fosnes Det er ingen stader i kommune som kjem inn under SSB sin definisjon av tettstad.
Lars-Henrik Paarup Michelsen
Han har tidlegare hatt verv i Hordaland Unge Venstre og var i perioden 2002-2003 internasjonal leiar i Unge Venstre.
Tettstader i Nord-Trøndelag
Tettstadene i Nord-Trøndelag etter kommune
Frosta Det er ingen stader i Frosta kommune som kjem inn under SSB sin definisjon av tettstad.
Fiolinsonatar, KV 6-9 av Mozart
Sonate i C for klaver og fiolin, K. 6
K6 has 4 satsar, den tredje er to menuettar:
Tettstader i Nord-Trøndelag
Tettstadene i Nord-Trøndelag etter kommune
Høylandet
Fiolinsonatar, KV 6-9 av Mozart
Sonate i D for klaver og fiolin, K. 7
Dette verket vart publisert under danningsreisa til familien Mozart i Paris i januar 1764. I lag med sonaten K. 6, publiserte fart til Mozart, Leopold, dei som Mozarts «Opus 1» og dediserte dei til prinsesse Victoire av Frankrike. Eit sett seinare sonatar, i 1777-8, vart òg publiserte som Opus 1.
Tettstader i Nord-Trøndelag
Tettstadene i Nord-Trøndelag etter kommune
Inderøy
Fiolinsonatar, KV 6-9 av Mozart
Sonate i B for klaver og fiolin, K. 8
Komponert seint i 1763 og publisert i 1764 i Paris som Op. 2, nr. 1. Ein versjon for soloklaver av første satsen finst i Nannerl Notenbuch som «Allegro i B».
Tettstader i Nord-Trøndelag
Tettstadene i Nord-Trøndelag etter kommune
Leka Det er ingen stader i Leka kommune som kjem inn under SSB sin definisjon av tettstad.
Leksvik
Fiolinsonatar, KV 6-9 av Mozart
Sonatea i G for klaver og fiolin, K. 9
Komponert og publisert i 1764 i Paris som Op. 2, nr. 2.
Tettstader i Nord-Trøndelag
Tettstadene i Nord-Trøndelag etter kommune
Levanger
Fiolinsonatar, KV 6-9 av Mozart
Sonatea i G for klaver og fiolin, K. 9
Mozart nytta ein melodi frå menuetten i den langsame satsen i den ukategoriserte symfoni i D, K. 95/73n.
Tettstader i Nord-Trøndelag
Tettstadene i Nord-Trøndelag etter kommune
Lierne
Meråker
Mosvik Det er ingen stader i Mosvik kommune som kjem inn under SSB sin definisjon av tettstad.
Namdalseid
Namsos
Namsskogan Det er ingen stader i Namsskogan kommune som kjem inn under SSB sin definisjon av tettstad.
Nærøy
Overhalla
Røyrvik
Snåsa
Steinkjer
Verran
Vikna
Bakgrunnsstoff
Tettsteder i Nord-Trøndelag
Koichi Togashi
Koichi Togashi er ein tidlegare japansk fotballspelar.
Han spela for klubbane Verdy Kawasaki, Yokohama Flügels og Consadole Sapporo.
Sverige i Eurovision Song Contest
Sverige debuterte i Eurovision Song Contest i 1958. Landet har delteke kvart år sidan, med unntak av i 1964, 1970 og 1976. Bidraga veljast i den nasjonale finalen, Melodifestivalen.
Kaunassjøen
Kaunassjøen (litauisk Kauno marios) er den største kunstige innsjøen i 1959 ved Nemunas nær Kaunas og Rumšiškės. Han dekkjer eit areal på 63,5 km² og om lag 0,1 % av det totale arealet i Litauen. Eit vasskraftverk vart bygd ved lagunen. Vatnet dekkjer om lag 25 km av Nemunas og er 3,3 km på det breiaste og 22 meter på det djupaste.
Då demninga vart bygd vart 721 gardar og landsbyar flytta til andre stader. Heile byen Rumšiškės vart flytta og er i dag eit friluftsmuseum for tradisjonell ariktektur.
Ngozi (fleirtyding)
Ngozi kan visa til:
Fylkesveg 239 i Oppland
Fylkesveg 239 i Oppland går mellom Lundmo og Flatøygarden i Etnedal kommune. Vegen er 7,5 km lang.
Colorado
Colorado er ein delstat i USA. Hovudstaden er Denver.
Geografi
Colorado er som Wyoming forma som eit «rektangel». Staten grensar mot Utah i vest, Wyoming i nord, Nebraska i nordaust, Kansas i aust og New Mexico og Oklahoma i sør. Staten deler også eit hyrne med Arizona i sørvest.
Colorado er mest kjend som ein fjellstat, og den vestre halvdelen av staten domineres av fjellkjeda Rocky Mountains. Den austre delen er dominert av høgsletter. Colorado er den eneste delstaten i USA kvar alt areal ligg over 1000 moh. Befolkninga er for det meste konsentrert om de store byane Denver og Colorado Springs midt i staten, på austsida av fjella.
Liberalerna
Historie
Den siste statsministeren frå Folkpartiet var Ola Ullsten (1978–1979).
Rembesdalskåka
Rembesdalskåka er ein brearm på vestsida av Hardangerjøkulen i Eidfjord kommune i Vestland. Han har eit areal på 17 km² og ei lengd på 8 km.
Breen har fleire gonger ført til jøkulhlaup, kraftige og brå flaumar frå isbreen på grunn av smeltevatn som er samla opp under breen. Dette har skapt alvorlege flaumar i Simadalen nedanfor breen. I august 1937 vart 11,5 millionar kubikkmeter vatn drenert frå breen i løpet av 3,5 timar og elva Sima hadde ei middelvassføring på heile 900 m³/s. I 1897 og i 1893 skjedde det same og det er estimert at det desse gongane var snakk om 15 millionar (1897) og 35 millionar (1893) kubikkmeter vatn. Det er registrert fleire jøkulhlaupar tilbake til 1700-talet.
Den messiniske saliniteskrisa
Den messiniske saliniteskrisa var ein periode der Middelhavet fordampa og vart heilt eller delvis tørrlagd. Dette skjedde i messinium i perioden miocen for 5,96 millionar år sidan.
Middelhavet vart skild frå Atlanterhavet i perioden mellom 5,59 og 5,33 millionar år sidan, og dette førte til at vassnivået i Middelhavet fall kraftig. I starten førte hendinga til ekstrem erosjon og det vart danna fleire enorme kløfter (enkelte like store som Grand Canyon) rundt Middelhavet. I seinare tid (5,50-5,33 millionar år sidan) var det sykliske evaporittavsettingar i det store bassenget.
På grunn av måten berglaga ser ut og på grunn av det massive evaporittlaget, som ein ikkje meiner kan ha vorte avsett på ein gong, trur ein at vassnivået svinga opp og ned og at Middelhavet kan ha vorte tørka ut og vorte fylt opp att fleire gonger. . Oppfyllinga har truleg anten skjedd ved at opningar har slept havvatn inn i bassenget igjen, eller det har vorte fylt opp av elvar. Den siste oppfyllinga skjedde i grensa mellom miocen og pliocen då Gibraltarsundet opna seg permanent.
Eidskog kommune
Eidskog er ein kommune i Innlandet fylke. Kommunen ligg heilt sør og heilt aust i Hedmark, på grensa mot Sverige.
Fiolinsonatar, KV 10-15 av Mozart
Seks sonatar for klaver akkompagnert av fiolin eller fløyte av Wolfgang Amadeus Mozart, K. 10-15, vart komponerte seint i 1764 i London under danningsreisa til familien Mozart i Europa. dronning Charlotte av Storbritannia bestilte dei den 25. oktober og verka vart framførte den 18. januar 1765. Dei vart publiserte som Mozarts «Opus 3».
Somme manuskript inneheld ein akkompagnerande part for cello som doblar hovudnotane i venstre hand på klaveret. På grunn av dette er det noko usikkert om desse stykka skal klassifiserast som fiolinsonatar, fløytesonatar eller klavertrioar.
Det er truleg at verka var påverka av eit liknande sett sonatar (Op. 2) av musikklæraren til dronning Charlotte, Johann Christian Bach («The London Bach»). Bach vart ven med den unge Mozart og vart ei viktig inspirasjonskjelde for den unge komponisten.
Fylkesveg 235 i Oppland
Før 1. januar 2010 vart vegen kalla fylkesveg 252 i Oppland.
Arkitekten Henrik Bull
Henrik Bull var ein norsk arkitekt fødd i Oslo. Byggjestilen hans var påverka av jugendstilen men hadde òg nasjonalromantiske trekk. Bull var «landets fremste arkitekt» i tiåra kring 1900.
Bakgrunn og familie
Henrik Bull var fødd i Christiania som son av stadskonduktøren og arkitekten Georg Andreas Bull (1829–1917) og Emilie Constance Hjelm (1832–1926).
Han var utdanna ved Kristiania tekniske skole og Den kongelige Tegneskole før han fullførte arkitektstudiane sine med tre år ved Königliche Technische Hochschule i Berlin.
Han gifta seg i 1905 med skodespelaren Mette Marie Berntsen.
Karriere
Bull gjorde seg først kjend som kyrkjearkitekt. Han stod for Pauluskyrkja på Grünerløkka og den nye kyrkja i Uvdal. Seinare fekk han dei ærefulle oppdraga å teikna Nationaltheatret, Historisk Museum og Regjeringsbygget, som i dag husar Finansdepartementet. For Regjeringsbygningen fekk han Houens fonds diplom.
Henrik Bull var også formgjevar. Han gav mellom anna form til Lohengrin sjokolade. Han utforma også møblar, og fekk gullmedalje for desse på Verdsutstillinga i Paris i 1900.
Frå 1908 var Bull lærar ved Den kgl. Tegneskole, seinare Statens håndverks- og kunstindustriskole. Frå 1912 til 1934 var han direktør same staden. I 1914 var han bygningssjef for Norges Jubilæumsutstilling i Kristiania.
Han var også aktiv innan kulturminnevern. Etter å ha blitt pensjonert utførte han ei rekkje oppmålingar for Forening til norske Fortidsminners Bevaring.
Bygningar
Bull teikna blant anna følgjande bygningar i Oslo (i kronologisk rekkefølgje etter oppføringsår):
Paulo Cesar Bonfim
Paulo Cesar Bonfim er ein tidlegare brasiliansk fotballspelar.
Han spela for klubben Verdy Kawasaki.
Sinnes
Sinnes er ei bygd i Sirdal kommune i Agder fylke. Sentrum i bygda ligg nordom Sinnesvatnet, ein del av Siravassdraget. Den kombinerte barne- og ungdomsskulen Sinnes skule ligg på Sinnes.
Guden Ra
Ra skal ha kome til verda frå ein jordhaug, Mehturt, skapa av dei åtte eldre gudane i ogdoaden. Andre historier seier at han kom frå ein lotusblome. Han skapte sjølv Shu og Tefnut av sæden sin og Hu og Sia av blodet frå penisen sin. Fruktbarheitsgudinna Hathor var dottera og kona hans. Menneskja er blitt til av tårene til Ra.
Grekarane og romarane identifiserte Ra som Zevs og Jupiter.
Namnet Ngozi
Ngozi er eit kvinnenamn frå det nigerianske språket igbonamn som tyder 'signing'.
Dzierzgoń
Dzierzgoń [] (tysk Sorge) er ei elv i Polen. Ho startar vest for Morąg i Ermelandskmasuriske voivodskap og munnar ut i innsjøen Drużno sør for Elbląg. Byen Dzierzgoń ligg ved elva.
Dunajec
Dunajec (tysk Dohnst) er ei elv som renn gjennom nordlege delar av Slovakia og sørlege delar av Polen. Ho er ei av sideelvane til Wisła.
Dunajec er 274 km lang og renn 27 km i Slovakia og 247 km i Polen, noko som gjer ho til den 14. lengste i Polen. Ho har eit nedslagsfelt på 6804 km² (1952 i Slovakia, 4852 i Polen). På grensa mellom Slovakia og Polen renn ho gjennom Zamagurie-regionen med attraksjonar som Červený Kláštor og Pieniny.
Byar
Dunajec renn gjennom eller nær desse byane:
Flannan Isles
Øyane er fordelte i tre grupper av mindre øyar. Lengst vest ligg Eilean a' Ghobha, Roairearn og Bròna Cleit. I aust ligg Eilean Mòr, Eilean Tighe, Hamasgeir, Làmh an Sgeire Mòire, Làmh a' Sgeire Bheag, Dearc na Sgeir og Gealtaire Beag. Sør for Eilean Mòr-gruppa ligg Soraigh, Sgeir Toman og Sgeir Righinn. Alle desse holmane er omgjeve av mindre namnlause klippeskjer.
Flannan Isles og fyret på Eilean Mòr er kjente som åstaden for ei mystisk forsvinning i 1900. Dampskipet Archtor passerte øyane 15. desember, og oppdaga at fyret ikkje var tent. Dette vart rapportert, og då ein båt med avløysingsmannskap kom fram 26. desember fann dei fyret tomt. Det var ikkje spor av dei tre fyrvaktarane som hadde vore på øya, og det var teikn til at fyrbygningen hadde vorte forlaten i all hast. Dette gav opphav til fleire spekulasjonar og teoriar, av dei meir fantasifulle at fyrvaktarane hadde vorte tekne av eit sjøuhyre eller bortført av utanlandske spionar. Den offisielle granskinga konkluderte med at dei hadde vorte skylt på havet av ei stor bølgje.
Kutub
Kutub, Qutub, Kutb eller Qutb (arabisk قطب, ‘akse, nav’ eller ‘bok’) er eit muslimsk namn, eit namn på dei muslimske heilage skriftene, og ein tittel som blir brukt innan sufismen, men ikkje innan sunni-islam.
Den sufiske kutuben er ein «perfekt meister», «ekte lærar», heilagast av sufihelgenane. Berre éin kutub finst på jorda til ei kvar tid. Liknande titlar er pir og sarkar.
Link
Ein link er ein sendar + mottakar som vidaresender eit signal han har motteke til eit nytt område.
Ein kald link er av dei enklaste formene av link. Enkelt forklart er det 2 retningsverkande antenner som peikar i kvar sin retning samankopla med ein koakskabel, for å motta eit signal i den eine antenna og vidaresende det i den andre (ein slik link vert ofte kalla ein spegel).
Ein TV-omformar er ein linkstasjon som mottek eit radiosignal frå ein annan fjernsynsomformar eller fjernsynssendar, til dømes på kanal 7 og vidaresender det til dømes på kanal 9. Ein slik linktype vert definert som simpleks.
Kommunikasjonssatellittar er den mest effektive linken som finst. Den kan sende til dømes tv og radiokanalar til dei fleste husstandar i eit område større enn Europa ,med ei sendeeffekt på under 100 watt.
Bruk innan data
Innan data vert link brukt i fleire samanhengar. Ein link som vidaresender internett og andre datanettverk blir difor her nesten alltid kalla ein radiolink. Ein slik link er halv eller full dupleks. Link blir òg brukt om ein peikar / kopling som vidaresender ein frå ei side på pcen til ei anna side eller fil, både lokalt og på internett. I HTML blir og orda link og hyperlink mykje brukt, men hyperkopling er nok rettare her.
Folkepartiet
Folkepartiet kan vera det norske namnet på fleire politiske parti:
Mimi Sverdrup Lunden
Maria «Mimi» Sverdrup Lunden var ein norsk pedagog, forfattar og omsetjar. Ho var mest kjend som freds- og kvinnesaksforkjempar.
Liv
Far hennar var prest og professor Edvard Sverdrup (1861–1923) og ho var niese til politikaren Jakob Liv Rosted Sverdrup. Mimi sin bror var general Leif Sverdrup (1898–1976) og halvbroren hennar Harald Ulrik Sverdrup (1888–1957) vart oseanograf. Ho var søskenbarn med mellom andre forlagsdirektør Harald Grieg (1894–1972) og forfattar Nordahl Grieg (1902–43). Ho var mor til professor i slaviske språk, Siri Sverdrup Lunden (1920–2003).
Egebergs Ærespris
Kammerherre Egebergs Ærespris vart oppretta av kammerherre Ferdinand Julian Egeberg i 1919, og vert rekna som norsk idretts høgste utmerking. Den vert delt ut til utøvarar som utmerker seg med topprestasjonar i to eller fleire idrettsgreiner. Prisen er ein bronsestatuett, utført av Magnus Vigrestad.
Referansar
Liste henta frå Norges Idrettsforbund og Olympiske komité
Osamu Shinohara
Osamu Shinohara er ein tidlegare japansk fotballspelar.
Han spela for klubben Verdy Kawasaki.
Jean Fouquet
Liv
Jean Fouquet var fødd i Tours. Lite er kjent om livet hans, men det er visst at han var i Italia føre 1447, der han laga eit portrett av pave Eugen IV som døydde det året. Heimkomen til Frankrike, poda han element av den toskanske stilen han hadde tileigna seg i Italia med van Eyck-stilen. Van Eyck-stilen danna basis for fransk målarkunst på 1400-talet, så med innslaget av toskanske stildrag danna Fouquet ein ny skule innanfor fransk målarkunst.
Han arbeidde ved det franske hoffet; for både kong Karl VII, skattemeisteren Etienne Chevalier, og kanslaren Guillaume Jouvenel des Ursins. Mot slutten av si tid vart han hoffmålar til kong Ludvig XI. Arbeida hans kan sjåast som uttrykk for at det franske hoffet forsøkte å styrke den nasjonale identiteten i Frankrike, i oppvakninga etter den lange striden med England i hundreårskrigen.
Verk
Fouquets ypparlege ferdigheiter som illuminator, den nøyaktige attgjevinga av dei finaste detaljar, og hans evne til skarp karakterisering i filigransarbeid, ja heile hans verd som målar kjem særleg til sin rett i portretta og altertavlene som han laga.
Eitt av Fouquets viktigaste måleri er Melun diptyk (ca 1450), som tidlegare fanst i Melun-katedralen. Venstrevengen syner Etienne Chevalier med vernehelgenen Den heilage Stefan, medan høgrevengen viser ei bleik Maria Møy med barnet, omgjevne av raude og blå englar.
Fylkesveg 238 i Oppland
Fylkesveg 238 i Oppland går mellom Rust og Gamlestølen i Etnedal kommune. Vegen er 8,7 km lang.
Jean Fouquet
Verk
Fleire av dei illuminerte bøkene og miniatyrmåleria etter Fouquet er tekne vare på. Han illuminerte mellom anna ein kopi av Grandes Chroniques de France. Frå Fouquets hand er også elleve av dei fjorten miniatyrane som illustrerer ei omsetjing av eit verk av Josefus.
Fylkesveg 238 i Oppland
Før 1. januar 2010 vart vegen kalla fylkesveg 253 i Oppland.
Alliaceae
Alliaceae er tidlegare namn på ein plantefamilie og ein underfamilie med om lag 15 slekter i påskeliljefamilien (Amaryllidaceae). Underfamilien blir no stort sett kalla Allioideae. Både Alliaceae og Amaryllidaceae er tidlegare blitt kalla laukfamilien på norsk.
Han har over 800 artar i Europa, Midt-Austen, Sentral-Asia, Aust-Asia, Afrika og Amerika. Artane er fleirårige urter som dannar knollar. Alle har laukaktig lukt og smak. Tidlegare var Alliaceae ein eigen familie, laukfamilien, men i APG III-systemet er 20 av dei opphavlege slektene i Alliaceae klassifiserte som ein underfamilie av Amaryllidaceae.
Åse Gunhild Woie Duesund
Åse Gunhild Woie Duesund er ein norsk politikar frå Kristeleg Folkeparti. Ho vart vald inn på Stortinget frå Aust-Agder i 1997 og sat i tre periodar. Duesund var fylkesvaraordførar i Aust-Agder i perioden 1993–1995.
Ho er utdanna fysioterapeut frå Statens fysioterapihøgskole (1969). Duesund har arbeidd som fysioterapeut, og som lærar i den vidaregåande skulen.
Ho var medlem av Aust-Agder fylkesting 1987–1997, dei siste fire åra som heiltidspolitikar. Ho var medlem av fylkesstyret i Aust-Agder KrF frå 1993 til 2001 og sentralstyret i KrF frå 1999 til 2003. I den fyrste perioden hennar på Stortinget var ho medlem av Den utvida utanrikskomiteen, Fullmaktskomiteen og Sosialkomiteen, i tillegg til at ho var delegat til generalforsamlinga i SN. I perioden frå 2001 til 2005 var ho andre nestleiar i Sosialkomiteen og medlem av Fullmaktskomiteen. I siste noverande perioden var ho medlem av Arbeids- og sosialkomiteen. Ho har også vore medlem av styret til KrF si stortingsgruppe i store delar av dei periodane ho har sete på Stortinget.
Obscured by Clouds
Obscured by Clouds er det sjuande studioalbumet til det engelske rockebandet Pink Floyd, utgjeve den 2. juni 1972 på Harvest og Capitol Records. Det er basert på filmmusikken til den franske filmen La Vallée av Barbet Schroeder. Det vart spelt inn i to vender i Frankrike, medan dei heldt på å turnere og vart produsert av bandet sjølv.
Albumet er langt kortare enn somme av dei tidlegare albuma deira, og dei har brukt mykje akustisk gitar. Tekstane handlar om kjærleik, noko som går att i filmen dei var inspirerte av. Den einaste singelen frå albumet, «Free Four», kom berre ut i USA.
Obscured by Clouds vert ofte sett på som fyllmateriale for bandet, som hadde byrja å arbeide på det neste albumet sitt, The Dark Side of the Moon (1973). Resultatet vert ofte oversett i katalogen deira, hovudsakleg fordi det hamna i skuggen av dei seinare albuma. Likevel nådde albumet sjetteplassen på albumlista i Storbritannia og 46. plassen i USA, og det har stort sett fått positiv omtale av både fans og kritikarar.
Bakgrunn
I 1972 hadde Pink Floyd spelt inn musikk for filmane The Committee (1968) og More (1969), og delar av Zabriskie Point (1970). Etter suksessen med More spurte regissøren Barbet Schroeder bandet om å spele inn musikk til det neste store prosjektet hans når det ein gong måtte kome. Den nye filmen, La Vallée, handla om to personar på ei andeleg reise i Ny-Guinea, og Schroeder tenkte at musikken til Pink Floyd kunne passe inn. Gruppa hadde alt byrja å arbeide på eit nytt album, The Dark Side of the Moon, og spelt inn nokre grunnleggjande spor og framført songane på konsertane sine, men tok to pausar og drog til Strawberry Studios i Château d'Hérouville i Frankrike, midt i ein japansk turne, for å skrive og spele inn musikk for filmen. Albumet vart så miksa frå 4–6. april i Morgan Sound Studios i London.
På same måte som dei hadde gjort med More såg dei eit grovt klipp av filmen og noterte ned tider med hjelp av ei stoppeklokke. Ut av dette skapte dei ei rekkje stykke som dei meinte kunne kryssfade på forskjellige punkt i den endelege versjonen av filmen. Dei var ikkje behov for ferdige songar eller soloar, men likevel klarte dei under presset om skape materiale å lage fleire velstrukturerte songar. Trommeslagaren Nick Mason hugsa at innspelingane gjekk særs raskt, og at bandet brukte mesteparten av tida i Paris innelåst i studioet.
Under dei første innspelingane i februar 1972, filma den franske TV-kanalen ORTF eit kort klipp av bandet som speler inn albumet, inkludert intervju med bassisten Roger Waters og gitaristen David Gilmour. I eit klipp av intervju i Abbey Road Studios som seinare kom ut i kinoversjonen (seinare på VHS og Laserdisc og «Director's Cut»-versjonen av DVD-en) av Pink Floyd: Live at Pompeii, sa Waters at tidlege britiske trykk av albumet hadde for mykje visling.
Etter innspelinga var over, hamna bandet i ein krangel med filmselskapet, og dei gav derfor filmmusikkalbumet ut som Obscured by Clouds, og ikkje La Vallée. Som svar på det vart filmen kalla La Vallée (Obscured by Clouds) då han kom ut.
Songar
Songane på Obscured by Clouds er alle korte og økonomiske, i motsetnad til dei lange instrumentalane ein finn på mange Pink Floyd-album. Fleire av songane hadde spor av country og det vart brukt mykje akustisk gitar. Det vert òg nytta VCS 3-synthesizer, som Wright hadde kjøpt frå BBC Radiophonic Workshop.
Obscured by Clouds
Opningssporet er ein instrumental som startar med lag på lag av VCS 3-synthesizerar, som gjev eit inntrykk av ein vegg av lyd som kjem nærare og nærare. Etter kvart kjem dei elektroniske trommene til Mason inn og gitaren til Gilmour. Songen glir så rett over i neste spor «When You’re In». Desse to songane vart ofte spelt i lag på konsertar i 1972-1973, og opna vanlegvis konsertane på turnéen etter The Dark Side of the Moon. Konsertversjonane hadde ein lengre intro før trommene kjem inn, der Gilmour spelte slidegitar og Waters spelte bass. Dei var òg ein del av eit sett som gruppa brukte i samarbeidet sitt med Roland Petit og Ballet National de Marseille i Palais de Sports i Paris, tidleg i 1973.
When You’re In
Som første sporet er òg dette ein instrumental. Konsertversjonane var ofte mykje lenger med gitarsolo av Gilmour og både hammondorgel- og minimoogsolo av Wright. Tittelen kom frå scenearbeidaren Chris Adamson som brukte å sei «I'm in. And when you're in, you're in».
Burning Bridges
«Burning Bridges» var ein av to songar der klaverspelaren Richard Wright (som skreiv musikken) samarbeidde med Waters (som skreiv tekstane). Songen vert sungen av Gilmour og Wright. Det instrumentale sporet «Mudmen», som kjem seinare på albumet har ein del parti som er ganske så lik denne songen.
The Gold It’s in the...
Songen omhandlar ein reisande som legg ut på leiting etter noko, berre for moro skuld. Dette kan ein høyre i tekstlinjer som «They say there's gold, but I'm looking for thrills», og «You can get your hands on whatever we find, 'cause I'm only coming along for the ride». Songen er utypisk for Pink Floyd med eit mykje hardare lydbilete enn ein vanlegvis høyrer av dette bandet.
Mudmen
Denne instrumentalen er skriven av Wright og Gilmour og var siste gongen dei skreiv ein song i lag før 1994. Musikken er forholdsvis lik songen «Burning Bridges» tidlegare på albumet.
Childhood’s End
«Childhood's End» var den siste songen Pink Floyd gav ut med tekst skriven av Gilmour før A Momentary Lapse of Reason i 1987. Teksten var inspirert av romanen med same namn av Arthur C. Clarke, og omhandlar blant anna dei siste dagane til Jan Rodricks, den siste mannen på Jorda, frå dei siste sidene av boka. Både strukturen og det musikalske temaet i songen har visse likskapstrekk til «Time» frå The Dark Side of the Moon, særskild trommene i starten som vart nytta om att på «Time».
Free Four
«Free Four» var den første Pink Floyd-songen sidan «See Emily Play» som vart ein del spelt på radio i USA, og den andre (etter «Corporal Clegg» frå A Saucerful of Secrets) som omhandla dødsfallet til faren til Waters under andre verdskrigen. Tittelen kjem frå oppteljinga i starten, «One, two, 'free, four!», som vert sagt med Cockney-aksent. Sporet vart gjeven ut på singel i USA, sidan bandet tenkte han passa for AM-radio.
Stay
«Stay» vart skriven og sungen av Wright, med tekst av Waters, ein uvanleg låtskrivarkombinasjon for bandet. Denne balladen er forholdsvis utypisk for Pink Floyd, og fortel historia om ein mann som ikkje kan hugse namnet på jenta han vaknar opp med om morgonen. Songen vart gjeven ut som b-sida på singelen «Free Four» i 1972.
Absolutely Curtains
«Absolutely Curtains», er ein avsluttande instrumental på albumet, og endar med ei innspeling frå Mapuga-stamma, som ein kan sjå i filmen.
Utgjeving og mottaking
Plateomslaget vart, som mange andre Pink Floyd-album, designa av Storm Thorgerson og Aubrey Powell i Hipgnosis. Det bestod av eit fotografi av ein mann som sit i eit tre, som er så ute av fokus at det heilt forvridd. Hipgnosis sat og såg gjennom stillbilete frå filmen på ein 35mm-projektor, og likte den visuelle effekten når eine lysbiletet sette seg fast. Schroeder sa seinare at bandet ikkje ønskte å lage eit omslag som var like bra som The Dark Side of the Moon for at det ikkje skulle konkurrere med dette, men Thorgerson insisterte på at det skulle gjerast like skikkeleg som dei andre Floyd-albuma.
Obscured by Clouds kom ut i Storbritannia den 2. juni 1972 og så i USA den 15. juni 1972, begge på Harvest. Albumet nådde toppen av lista i Frankrike, sjetteplassen i Storbritannia, og 46. plassen på den amerikanske albumlista (der det selde til gullplate i 1997). I 1986 vart albumet gjeven ut på CD. Ein digitalt ommastra CD kom ut i mars i 1996 i Storbritannia og i august 1996 i USA. Det vart miksa på ny i 2016 for plateboksen Early Years og gjeve ut som eiga utgjeving året etter.
Albumet hamna i skuggen av The Dark Side of the Moon, som kom ut mindre enn eitt år seinare, men Mason har kalla det eit av favorittalbuma hans av Pink Floyd. Seinare meldingar av albumet har vore blanda. The Daily Telegraph skreiv at «dei elegante instrumentalane peikar framover mot Dark Side», medan Rolling Stone kalla det eit «keisamt filmmusikkalbum».
Medverkande
(henta frå AllMusic)
Pink Floyd
Andre medverkande
Naoto Tomaru
Naoto Tomaru er ein tidlegare japansk fotballspelar.
Han spela for klubben Verdy Kawasaki.
Flodaigh
Flodaigh (av norrønt Flotey) er ei tidvassøy nord for Benbecula og sør for Grimsay i Ytre Hebridane i Skottland. Ein banke knytt ho til Benbecula.
Øya er 145 hektar stor og i 2001 hadde ho 11 innbyggjarar.
Sverre Molandsveen
Sverre Molandsveen frå Øvre Eiker i Buskerud er ein norsk politikar frå Venstre. Han var leiar for Unge Venstre mellom 1997 og 1998, etter å ha sete i sentralstyret sidan 1993. Mellom 1998 og 2002 arbeidde han som politisk rådgjevar for Venstre si stortingsgruppe. 2003 var han politisk rådgjevar i justisdepartementet, 2004 til 2005 politisk rådgjevar i Samferdselsdepartementet. Han har òg vore aktiv i Europeisk Ungdom, Natur og Ungdom og Naturvernforbundet.
Fylkesveg 236 i Oppland
Fylkesveg 236 i Oppland går mellom Robøle og Lødnigarden i Etnedal kommune. Vegen er 5,3 km lang.
Før 1. januar 2010 vart vegen kalla fylkesveg 254 i Oppland.
Alvdal kommune
Alvdal er ein kommune i Innlandet fylke. Alvdal er ei fjellbygd i Nord-Østerdal.
Forfattaren Kjell Aukrust kom frå Alvdal.
Aust-Oder
Aust-Oder er den austlege greina av den nedre delen av elva Oder nær Szczecin i Polen.
Ve-
Ve- er eit namneledd, frå norrønt Vé-, som viser til ein heim eller ein heilag stad. Det finst mange namnesamansetjingar der Ve- kjem først i namnet.
Kvinnenamn som Vera, Verene og Veronika har andre opphav.
Tomohiro Hasumi
Tomohiro Hasumi er ein tidlegare japansk fotballspelar.
Han spela for klubbane Verdy Kawasaki, Fujitsu, Tokyo Gas og Vegalta Sendai.
Vest-Oder
Vest-Oder er den vestlege greina av den nedre delen av elva Oder nær Szczecin i Polen. Ho ligg nær grensa til Tyskland og munnar ut i Stettiner Haff (Oderlagunen).
Fiolinsonatar, KV 26-31 av Mozart
Seks sonatar for klaver og fiolin av Wolfgang Amadeus Mozart, K. 26-31, vart komponerte tidleg i 1766 i Haag under danningsreisa til familien Mozart i Europa. Dei vart dediserte til prinsesse Caroline av Nassau-Weilburg i høve 18-årsdagen til bror hennar, prinsen av Oranien. Dei vart publiserte som Mozarts «Opus 4».
Desse verka syner ein framgang i komposisjonsteknikk i forhold til setta frå Paris (KV 6-9) og London (KV 10-15), sjølv om dei hovudsakleg vert dominerte av klaver og fiolinen kan reknast som valfri.
Mozart komponerte alle tre setta medan han reiste i Nordvest-Europa. Desse sonateformene vart ikkje føretrekte i heimebyen Salzburg. Mozart gjekk ikkje attende til denne sjangeren før 1777-78 på ei reise til Mannheim og Paris.
Dziwna
Dziwna (tysk Dievenow) er eit sund, elv eller ei grein av Oder. Ho er ein av tre elvar som går frå Stettiner Haff (Oderlagunen) til Pommernbukta i Austersjøen mellom øyane Wolin og det polske fastlandet.
Byar langs Dziwna:
Unn Catodotter Fyllingsnes
Unn Catodotter Fyllingsnes var leiar i Norsk Målungdom frå 2003 til 2004.
Roll the Bones
Roll the Bones er det 14. albumet av det kanadiske progressive rockebandet Rush. Albumet vart utgjeve i 1991 på Atlantic Records. Albumet vann ein «Juno Award» i 1992 for beste plateomslag.
Roll the Bones fortset å markere overgangen frå 80-tals Rush til 90-tals Rush. Gitaren blir ein viktigare del av musikken, medan keyboard og orgel er meir bakgrunnsmusikk. «Dreamline» opnar med eit gitarriff som høyrest ganske likt ut som keyboard-arrangementet frå Power Windows-perioden. «Dreamline» og «Roll the Bones» vart populære radiosongar på det tidlege 1990-talet, og «Where's My Thing?» var den tredje instrumentale låten til Rush. Musikkstilen på Roll the Bones opna for den meir «alternative» stilen på 1993-albumet Counterparts.
Lister
Album - Billboard (Nord-Amerika)
Virgin Atlantic Airways
Historie
Virgin sin føregjengar, British Atlantic Airways, byrja flygingar mellom England og Falklandsøyane i 1982. Richard Branson kjøpte selskapet i 1984 og byrja flygingar til Nord-Amerika 22. juni 1984. Dei første ruteflygingane gjekk føre seg med eit enkelt Boeing 747-200-fly mellom London Gatwick og Newark, og tok over ein liten marknadsdel frå Freddie Laker si mislukka «Skytrain»-verksemd.
Virgin vs. British Airways
Virgin har heile tida vore ein konkurrent og rival til British Airways. I januar 1991 fekk Virgin tillating frå britiske luftfartsstyresmakter til å operere frå Heathrow og byrja flygingar i juli 1991. Ein av dei viktigaste årsakene var BA sin «dirty tricks» kampanje mot Virgin. I 1992 skreiv BA sin Public Relation Director David Burnside ein artikkel i BA News (BA si interne avis) der han påstod at Branson sine protestar mot British Airways var mest for å oppnå merksemd. Branson gjekk til rettssak mot British Airways og kravde erstatning. BA inngjekk forlik medan selskapet sine juristar lette etter bevis. Saka enda med at BA fekk bøter. Richard Branson vart tilkjent ein halv million pund og ytterlegare tilkjent 110 000 pund til selskapet, Branson delte sin halve million med sine tilsette, og kvar tilsett fekk 166 pund i ein såkalla «BA bonus». På 90-talet vart Virgin Atlantic sine jetfly målte med orda «No-Way BA/AA» som eit mottiltak mot samanslåinga av British Airways og American Airlines. I 1997, som ei fylgje av British Airway si kunngjering om at dei var tenkt å fjerne det britiske flagget frå halerora til fordel for non-figurative bilete, laga av kunstnarar frå alle land der BA flaug. BA møtte blanda kjensler, tildels motstand hjå kundane sine då dei fjerna britane si stoltheit, «Union Jack» frå flya sine haleror. Dette utnytta Virgin ved å fjerne sin logo, «the Scarlet Lady» til fordel for «Union Jack».
Saka fekk stor merksemd i Storbritannia. I ei bok, skrive av Martyn Gregory, Dirty Tricks er heile historia vorte dokumentert.
I desember 1999 vart 49 % av Virgin Atlantic selt til Singapore Airlines for 600 millionar pund, som svarte til 7,2 milliardar kroner.
I august 2002 vart Virgin det fyrste flyselskapet som tok i bruk det nye Airbus A340-600.
Ulukker og hendingar
Virgin har ikkje hatt nokon alvorlege ulukker av noko slag, men tre mindre hendingar med systemsvikt er registrert mellom 1984 og 2005. men ingen har forårsaka ulukke som førte til tap av menneskeliv.
Destinasjonar
Virgin Atlantic har per januar 2005 regelmessig ruteflyging til fylgjande byar:
Flåte
Virgin Atlantic sin flåte omfattar fylgjande flytypar (pr. oktober 2005):
I november 2003 introduserte Virgin «Upper Class Suite», i «Business Class» med liggestolar i full kroppslengd. Denne typen stolar er installert i alle av selskapet sine Boeing 747-400- og Airbus 340-600-fly. Omtrent halvparten av Airbus A340-300-flya i Virgin-flåten vil få dette installert i løpet av 2005. Resten av flyparken vil enten bli selde eller avskrivne.
Selskapet har tre ulike klassar å tilby passasjerane: Økonomi, «Premium Økonomi» og «Upper Class».
Virgin sine fly har alle kvinnenamn, som: «Ladybird», «Island Lady» og «Ruby Tuesday». Andre har fått namn etter selskapet sine destinasjonar, som «Maiden Tokyo» og «California Girl».
Underhaldning om bord
I selskapet sine fly vert det gjeve tilbod om underhaldning som omfattar fritt val innan 50 heilaftans filmar, 60 ulike CD-innspelingar og nesten 200 timar fjernsynsunderhaldning. I tillegg er det eit stort tal videospel der passasjerane kan spele mot kvarandre.
Flodaigh Mòr
Flodaigh Mòr (eller Floddaymore, norrønt Flottey meiri ) er ei folketom øy i Ytre Hebridane i Skottland.
Flodaigh Mòr ligg aust for North Uist, nær Ronay. Det ligg fleire store vatn på øya. Neset Rubha nan Caorach på austsida er nesten heilt frittliggande. I nord ligg skjera så tett at ho nesten er landfast med Floddaybeg.
Elblągelva
Elbląg (tysk Elbing) er ei 14,5 km lang elv nordvest i Polen mellom innsjøen Drużno og Wisła. Byen Elbląg ligg ved elva.
Av sideelvar finn ein:
Fiolinsonate nr. 17 av Mozart
'''Fiolinsonate nr. 17 i C-dur''', KV 296, vart komponert av Wolfgang Amadeus Mozart den 11. mars 1778 i Mannheim i Tyskland og vart først publisert i 1781 som ein del av samlinga Opus 2. Det var det første av dei «seinare sonatane» (dei han ikkje skreiv i barndommen), som vart komponerte mellom 1778 og 1788. Verket er dedisert Josepha Barbara Auernhammer.
Verket består av tre satsar:
Kjelder
''
Margaret Mead
Mead var i store delar av karrieren sin tilknytt American Museum of Natural History i New York. Ho gav ut fleire populærvitskaplege debattbøker om antropologi, og vekka særleg oppsikt gjennom synet sitt om at kjønnsroller var kulturelt skapte framfor å vera biologisk gjevne. Ho deltok også i andre debattar om amerikanske samfunnsspørsmål, til dømes om synet på dei ulike aldrane til mennesket (barndom, ungdom, alderdom osb.). Ho dreiv feltarbeid på mellom anna Ny-Guinea og Samoa, og saman med ektemannen Gregory Bateson på Bali.
Elverum kommune
Elverum kommune ligg i Innlandet fylke og grensar til Løten i vest, Våler i sør,Trysil i nordaust og til Åmot i nord.
Norsk Skogmuseum og Glomdalsmuseet ligg på Elverum.
Skilauparen Bjørn Dæhlie kjem frå Elverum.
Jan Gunnar Solli
Jan Gunnar Solli er ein norsk fotballspelar frå Arendal.
Jan Gunnar Solli kom til Rosenborg frå Odd Grenland summaren 2003. Han har tidlegare spela for klubbane Treungen og Odd Grenland.
20. august 2003 debuterte han på A-landslaget mot Skottland, og hadde per 8. september 2005 spela 23 landskampar.
16. mars 2007 var Solli klar for Brann. Bergensklubben betalte 6 millionar for han.
Kökar
Kökar er ei isolert øy søraust for Åland i Finland. Ho er òg ein kommune i Åland. Det går båt frå Långnäs i Åland eller frå Galtby med vidare samband til det finske fastlandet. Kommunen har 296 innbyggjarar (2004), og dekkjer eit areal på 57,8 km², der 0,33 km² er innlandsvatn. Folketettleiken er 5,2 innbyggjarar per km².Kommunen har berre svenskspråklege innbyggjarar.
Naturreservatet Östra Långskär ligg mellom anna i kommunen, og av andre større øyar finn ein Kyrkogårdsö.
Historie
Kökar vart først busett for over 3000 år sidan av seljegerar. I mellomalderen vart Kökar den siste utposten i Austersjøen. Eit fransiskanarkloster vart grunnlagd på Hamnö på 1400-talet. I dag er det berre ruinar igjen av klosteret, og ei kyrkje dedisert til St. Anna vart bygd i 1784 oppå den gamle klosterkyrkja.
Forfattaren Ulla-Lena Lundberg vart fødd her i 1947.
Arnold Nordal
Arnold Sofus Nordal var ein farmakognost frå Syvde på Sunnmøre. Han var professor i farmakognosi, læra om medisinplantar og naturstoff, ved Universitetet i Oslo.
Nordal tok apotekarutdanning (cand. pharm.) i 1936 og doktorgraden i 1947. Sidan 1948 var han professor i faget ved Universitet i Oslo. Frå tidleg hadde han interesse for folkemedisin og legeplantar. I løpet av doktorgradsarbeidet isolerte Nordal ei fram til då ukjent sukkertype, sedoheptulose, som seinare spelte ei viktig rolle for nobelprisvinnaren Melvin Calvind og hans arbeid med plantars fotosyntese.
Nordal var knytt til Farmasøytisk institutt ved Universitetet i Oslo i mesteparten av sitt arbeidsliv. I 1953-54 arbeidde han ved University of California i Berkeley og på 1950- og 60-talet leidde han eit utviklingsprosjekt i FN-regi i Burma, der ein dyrka lokale medisinplantar.
Nordal var ein ettertrakta føredragshaldar i mange fora og ein populær førelesar ved Farmasøytisk institutt. Han var medlem i Det Norske Videnskaps-Akademi frå 1964 og vart utnemnd til riddar av 1. klasse av St. Olavs orden i 1979.
Han døydde i Bærum.
Koji Seki
Koji Seki er ein tidlegare japansk fotballspelar.
Han spela for klubbane Verdy Kawasaki, Tokyo Gas, Bellmare Hiratsuka og Consadole Sapporo.
Bondeungdomslaget i Nidaros
Bondeungdomslaget i Nidaros (BUL i Nidaros) er eit lokallag av Noregs Ungdomslag (NU) og Noregs Mållag i Trondheim, skipa i 1904. Laget har til føremål å "samle barn og ungdom i alle aldrar til eigenaktivitet i eit godt og rusfritt miljø, og ta vare på norsk kultur og norsk mål".
Laget har fire særlag: teaterlaget, folkedanslaget, spelmannslaget og songlaget. Særlaga har eigne årsmøte, men er underlagde årsmøtet i BUL i Nidaros. I tillegg har laget årsmøtevalde nemnder.
Bakgrunnsstoff
Bondeungdomslaget i Nidaros si eiga heimeside
Fiolinsonate nr. 18 av Mozart
'''Fiolinsonate nr. 18 i G-dur''' (K 301) vart komponert av Wolfgang Amadeus Mozart i mars 1778 i Mannheim i Tyskland og vart først publisert same året som ein del av samlinga Opus 1, som var dedisert Marie Elisabeth, kurfyrstinne av Pfalz og som vert kalla Pfalz-sonatane.
Verket består av to satsar:
Michael Hadschieff
Michael Florian Hadschieff er ein tidlegare skeiseløpar frå Innsbruck i Austerrike. Han vann sølv i skeise-EM 1987 og på 10000 m under Vinter-OL 1988, og bronsemedaljar i firkamp-VM 1987 og på 1500 m i nemnde Vinter-OL.
Hadschieff markerte seg med å verte nummer fem både på 10 000 meter under Vinter-OL 1984 i Sarajevo og i firkamp-VM i Göteborg same sesongen. Også ved firkamp-VM 1985 på Hamar enda han på femteplassen. I 1987-sesongen kneip han andreplassen i skeise-EM, bak suverene Nikolaj Guljajev frå Sovjetunionen, medan han i firkamp-VM måtte ta til takke med tredjeplassen då Oleg Bozjev sneik seg forbi i samandraget på sisterunda på milløpet.
Under dei olympiske vinterleikane 1988 i Calgary vann Hadschieff sølvmedaljen på 10000 m og bronsen på 1500 m, og kom på femteplass på 5000 m og sjetteplass på 1000 m. Både under EM 1988 i Haag og firkamp-VM i Alma Ata vart han nummer fire. Etter 1988-sesongen hamna Hadschieff lengre ned resultatlistene i dei store tevlingane. Sjetteplassar i EM 1990 i Heerenveen og på 10000 m under Vinter-OL 1992 i Albertville var hans beste plasseringar i åra fram til han la opp i 1994.
Hiroki Koike
Hiroki Koike er ein tidlegare japansk fotballspelar.
Elias
Elias er eit mannsnamn, danna som eo latinisering av det hebraiske  Elijja. Namnet har tydinga '[min] Gud [er] Jahve'. Elias har norsk namnedag den 12. juli.
Namnet er kjend frå den bibelske profeten Elias (Elia i nyare bibelomsetjingar). Det har vore i bruk i Noreg sidan 1200-talet, opphavleg i forma Elis. På andre språk finn ein namnet som Elia (italiensk), Elijah (engelsk), Ilyas (arabisk) og Ilja (russisk). Det avleidde kvinnenamnet Eliane er kjend på tysk.
Kjelder
Илия (име) Ilja Ilia (Vorname) Илья Iľja Ілля (ім'я)
Helge Solum Larsen
Helge Solum Larsen frå Stavanger var ein norsk politikar (Venstre). Han sartt i bystyret i Stavanger frå 1991. Frå 1994 til 1997 var han leiar for Unge Venstre. I stortingsperioden 2005 til 2009 var han første vararepresentant til Stortinget frå Rogaland. Han har òg vore varamedlem i styret i Nei til EU. Frå 2004 var han med i landsstyret i Venstre, og i 2010 vart han utnemnd til nestleiar i partiet. I kommunevalet 2011 stod han som Venstre sin fylkesordførarkandidat i Rogaland.